Կը դիտեմ՝ ամերիկեան ժողովուրդին պարտադրուած. երկու նախագահական թեկնածուներու ժողովրդավարական բեմադրումները՝ շքեղ սրահներու մէջ, որ կը յիշեցնեն երբեմնի հռովմէական արենաները «հրապարակները»: Ի՜նչ լոյսի շողեր, ի՜նչ մարգարտանման ժպտացող ատամնաշարեր, ու գոհունակ դէմքեր: Գոհ են ամենը, աշխարհին Ամերիկայի շնորհած ժողովրդավարութեան եւ իրագործուած մարդկային իրաւունքի առթիւ: Հանգած են տագնապները, լուծուած են կեսնոլորտի խնդիրները, իրականացած է բարգաւաճում: